ПИТАЊЕ:

Поштовани,

Обраћамо Вам се овим путем у складу са чланом 63. став 2. Закона о јавним набавкама, а све у циљу добијања додатних информација или појашњења у вези са припремањем понуде за ЈН 02-37/57-2017-ЈП28 - Радови - Реконструкција објеката ЈКП „Водоканал“  Партија I - Реконструкција фасаде и управне зграде.

У делу конкурсне документације који се односи на технички капацитет сте навели камион путар мин. 3т.

Да ли је наручилац мислио на минимум 3 т или маx 3т узимајући у обзир да су путари углавном мање носивости до 2т? Да ли наручилац прихвата камионе веће носивости од 3т, а који нису путари?

ОДГОВОР:

Наручилац ће прихватити да понуђач располаже довољним техничким капацитетом уколико приложи доказ да поседује камион путар максималне носивости до 3 тоне, а такође и ако докаже да поседује и камион веће носивости, а који није путар. Сврха тражења да наручилац поседује камион је у сврху реализовања уговорених радова, а то су између осталих и одвоз шута, старих прозора и осталих материјала из управне зграде.